
ΕΛΛΗΝΙΚΗ ΔΗΜΟΚΡΑΤΙΑ                                        
ΝΟΜΟΣ ΕΥΒΟΙΑΣ                      
ΔΗΜΟΣ ΔΙΡΦΥΩΝ-ΜΕΣΣΑΠΙΩΝ
Τμήμα Παιδείας, Δια βίου Μάθησης, Αθλητισμού και Πολιτισμού/Τουρισμού
	Αρ. Μελέτης :  33/2026
«ΠΡΟΜΗΘΕΙΑ ΣΤΟΛΩΝ ΓΙΑ ΤΗ ΦΙΛΑΡΜΟΝΙΚΗ ΤΟΥ ΔΗΜΟΥ»
ΕΝΔ. ΠΡΟΫΠΟΛΟΓΙΣΜΟΣ: 19.964€
ΑΛΕ 015.2410119.002
CPV: 18400000-3 (Ειδικά ενδύματα και εξαρτήματα ένδυσης)




ΤΕΧΝΙΚΗ ΠΕΡΙΓΡΑΦΗ
Η παρούσα μελέτη αφορά την προμήθεια στολών και εξαρτημάτων ένδυσης για την κάλυψη των λειτουργικών αναγκών της Φιλαρμονικής Ψαχνών. Η ανάγκη προμήθειας κρίνεται επιβεβλημένη, προκειμένου να εξασφαλιστεί η ομοιομορφία, η αισθητική αναβάθμιση και η εύρυθμη συμμετοχή της μπάντας σε επίσημες εκδηλώσεις, παρελάσεις, πολιτιστικές και εορταστικές δράσεις.

Σκοπιμότητα της προμήθειας
Η σκοπιμότητα της συγκεκριμένης προμήθειας έγκειται στα εξής:
· Στην ενιαία και ομοιόμορφη εμφάνιση των μελών της Φιλαρμονικής κατά τη διάρκεια δημόσιων εμφανίσεων.
· Στην αναβάθμιση της εικόνας και της παρουσίας του πολιτιστικού φορέα.
· Στην αντικατάσταση φθαρμένου ή ακατάλληλου ιματισμού που δεν ανταποκρίνεται πλέον στις λειτουργικές ανάγκες.
· Στην ενίσχυση της επαγγελματικής και αισθητικής εικόνας του Δήμου μέσα από τις δράσεις της Φιλαρμονικής.

Αναγκαιότητα της προμήθειας
Η αναγκαιότητα προκύπτει από την πάγια υποχρέωση της Φιλαρμονικής να συμμετέχει σε εθνικές επετείους, θρησκευτικές εορτές, πολιτιστικές διοργανώσεις και λοιπές δημόσιες εκδηλώσεις. Η έλλειψη κατάλληλου και ομοιόμορφου ιματισμού δυσχεραίνει την εικόνα και τη λειτουργία της.

Η προμήθεια θεωρείται απαραίτητη ώστε:
· να εξασφαλιστεί η αξιοπρεπής παρουσία των μελών,
· να προστατευθεί το προσωπικό ένδυμα των μουσικών,
· να διατηρηθεί η ταυτότητα και το κύρος της Φιλαρμονικής.
Ψαχνά, 06-07-2026

	ΣΥΝΤΆΧΘΗΚΕ 
Ο Αρμοδ. Υπάλληλος
	ΘΕΩΡΗΘΗΚΕ

	
	Η Αντιδήμαρχος Πολιτισμού & Τουρισμού

	
Μετοχιάτης Χριστόδουλος  
	
Μύταλα Τζεράνη Ευαγγελία





ΤΕΧΝΙΚΕΣ ΠΡΟΔΙΑΓΡΑΦΕΣ

Η προμήθεια περιλαμβάνει:
· Χιτώνιο με αμφιμάσχαλιο (50 τεμάχια)
· Παντελόνι με τρέσα (50 τεμάχια)
· Πηλίκιο γαλλικό (50 τεμάχια)
· Κεντημένο σήμα (50 τεμάχια)

Τα είδη θα πρέπει να είναι κατασκευασμένα από ανθεκτικά υλικά υψηλής ποιότητας, κατάλληλα για συχνή χρήση και με προδιαγραφές που να εξασφαλίζουν αντοχή, άνεση και αισθητική αρτιότητα.

Όλα τα είδη που θα προμηθευτείτε θα είναι καινούργια, αμεταχείριστα, κατάλληλα για την χρήση που προορίζονται, αρίστης ποιότητας και θα τηρούν όλους τους κανόνες υγιεινής, διάθεσης και εμπορίας του Υπουργείου Ανάπτυξης.


Σακάκι Χειμερινής Στολής. Το σακάκι (χιτώνιο) θα είναι από ύφασμα κασμιροφανέλας εξήντα πέντε τοις εκατό 65% πολυέστερ, τριάντα πέντε τοις εκατό 35% viscose, χρώματος μαύρου, κουμπωμένο έως το γιακά, θα κουμπώνει ίσια εμπρός με οκτώ χρυσά κουμπιά τα οποία θα φέρουν ανάγλυφο το σχέδιο του μουσικού οργάνου της άρπας. Ο γιακάς θα είναι χρώματος κόκκινου και θα φέρει χρυσό σιρίτι.
Στους ώμους θα φέρει επωμίδες χρώματος κόκκινου, οι οποίες θα φέρουν περιμετρικά ένα σιρίτι χρώματος χρυσού και θα ξεκινούν από το μανίκι και θα καταλήγουν στην βάση του γιακά, όπου στο τελείωμα της θα φέρει μικρά χρυσά κουμπιά.  Στα μανίκια στο τελείωμα θα φέρει σιρίτι χρυσό και περιμετρικά από την πάνω πλευρά θα υπάρχει φυτίλι κόκκινο,  όπως και σε κάθε πλευρά του μανικιού θα υπάρχει ένα μικρό  χρυσό  κουμπί, το οποίο θα φέρει  ανάγλυφο το σχέδιο του μουσικού οργάνου της άρπας. Στο αριστερό μανίκι στο ύψος του στήθους θα φέρει το σήμα της Φιλαρμονικής (σε αυτοκόλλητο ραφτό κεντημένο σήμα). Αριστερά και δεξιά στο ύψος της κοιλιάς θα φέρει από μία ψεύτικη τσέπη με κόκκινο φυτίλι με δυο χρυσά μικρά κουμπιά όμοια με των μανικιών τα οποία θα φέρουν ανάγλυφο το σχέδιο του μουσικού οργάνου της άρπας.

Τα κουμπιά θα είναι αρίστης ποιότητας χρώματος χρυσού φέροντα ανάγλυφα το σχέδιο του μουσικού οργάνου της άρπας.

Το σακάκι χειμερινής στολής του αρχιμουσικού θα είναι χρώματος μαύρου θα είναι όμοιο με τα παραπάνω με την διαφορά ότι στο τελείωμα του μανικιού θα φέρει περιμετρικά τρία  σιρίτια χρυσά και στο ενδιάμεσο θα υπάρχει φυτίλι κόκκινο, όπως και σε κάθε πλευρά του μανικιού θα υπάρχουν ένα μικρό χρυσό κουμπί, το οποίο θα φέρει  ανάγλυφο το σχέδιο του μουσικού οργάνου της άρπας.

Πηλίκιο. Το καπέλο θα είναι γαλλικού τύπου σε χρώμα μαύρο, καπαρντίνα εξήντα πέντε τοις εκατό 65% πολυέστερ, τριάντα πέντε τοις εκατό 35% βαμβάκι, με γείσο λούστρινο και υποσιάγωνο. Περιμετρικά θα φέρει σιρίτι κόκκινο. Στο κέντρο θα φέρει κεντημένο το σήμα της φιλαρμονικής.

Το πηλίκιο του αρχιμουσικού θα είναι όμοιο με τα παραπάνω  με την διαφορά  ότι περιμετρικά θα φέρει σιρίτι χρυσό και στο γείσο θα υπάρχει με κέντημα κλάρα . 
Παντελόνι Χειμερινό. Το παντελόνι θα είναι χρώματος μαύρου,
κασμιροφανέλα εξήντα πέντε τοις εκατό 65% πολυέστερ, τριάντα πέντε τοις εκατό 35% viscose, φέροντας μονοκόμματη τρέσα σε κάθε πλευρά χρώματος χρυσή πλάτους 2,5cm εκατοστά. Στην βάση του εμπρόσθιου ανοίγματος του παντελονιού, θα υπάρχει ενδυνάμωμα της ραφής και θα κουμπώνει με φερμουάρ αρίστης ποιότητος που θα σφαλίζει αυτόματα. Τα γυρίσματα από το παντελόνι στην κάτω πλευρά του θα είναι τουλάχιστον επτά εκατοστά με τους κανόνες της καλής τεχνικής.

Το παντελόνι του αρχιμουσικού θα είναι όμοιο με τα παραπάνω με την διαφορά ότι θα φέρει διπλή  χρυσή  τρέσα σε κάθε πλευρά του, πλάτους 2,5cm εκατοστά με κόκκινο φυτίλι.

Τα υφάσματα θα έχουν χρωματισμό ομοιόμορφο υψηλής αντοχής να μην ξεβάφουν στο πλύσιμο ή τον ιδρώτα και να αντέχουν σε υγρή ή ξηρή τριβή. Δεν θα φέρουν κιτρινίσματα και δεν θα είναι πρόσφατης κατασκευής. Δεν θα παρουσιάζουν μεταβολή διαστάσεων μετά τον καθαρισμό τους. Η ύφανση θα είναι πυκνή και επιμελημένη ισόπυκνη και γενικά απαλλαγμένη από κάθε ελάττωμα όπως τρύπες, αραιώματα, κόμπους, μπάρες, στίγματα, λερώματα κ.λ.π . Τα είδη θα κατασκευασθούν ανάλογα με την σωματική διάπλαση του κάθε δικαιούχου με δικαίωμα αλλαγής εφόσον δεν είναι στα κανονικά και να μην ξεβάφουν.

Ο ανάδοχος υποχρεούται να προμηθεύσει τα είδη σύμφωνα με τις τεχνικές προδιαγραφές της παρούσας μελέτης, εξασφαλίζοντας την ποιότητα, την ανθεκτικότητα και την άρτια κατασκευή τους.
Ειδικότερα:
· Υποχρεούται να λάβει ακριβή σωματομετρικά μέτρα από όλα τα μέλη της Φιλαρμονικής, ώστε οι στολές να προσαρμοστούν πλήρως στις ατομικές διαστάσεις κάθε μέλους.
· Η διαδικασία λήψης μέτρων θα πραγματοποιηθεί σε ημέρες και ώρες που θα καθοριστούν σε συνεργασία με την υπηρεσία και τη διοίκηση της Φιλαρμονικής, λαμβάνοντας υπόψη το πρόγραμμα των δοκιμών και των υποχρεώσεων των μουσικών.
· Ο ανάδοχος υποχρεούται να παρευρεθεί στις εγκαταστάσεις της Φιλαρμονικής ή σε άλλο κατάλληλο χώρο που θα υποδειχθεί από την υπηρεσία, προκειμένου να διενεργήσει τη διαδικασία μέτρησης.
· Μετά την ολοκλήρωση της κατασκευής, ο ανάδοχος οφείλει να πραγματοποιήσει δοκιμές εφαρμογής των στολών στα μέλη της Φιλαρμονικής, ώστε να διαπιστωθεί η σωστή εφαρμογή και να γίνουν τυχόν απαραίτητες διορθώσεις ή προσαρμογές.
· Οποιαδήποτε αναγκαία μεταποίηση ή διόρθωση που θα προκύψει κατά τις δοκιμές βαρύνει αποκλειστικά τον ανάδοχο, χωρίς επιπλέον οικονομική επιβάρυνση της αναθέτουσας αρχής.
· Η παράδοση των ειδών θα πρέπει να γίνει εντός του συμφωνημένου χρονοδιαγράμματος και σε πλήρη συμφωνία με τις απαιτούμενες προδιαγραφές.


Ψαχνά, 06-07-2026
	ΣΥΝΤΆΧΘΗΚΕ 
Ο Αρμοδ. Υπάλληλος
	ΘΕΩΡΗΘΗΚΕ

	
	Η Αντιδήμαρχος Πολιτισμού & Τουρισμού

	
Μετοχιάτης Χριστόδουλος  
	
Μύταλα Τζεράνη Ευαγγελία







ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ

	Είδος
	Ποσότητα
	Δαπάνη (€)

	Χιτώνιο με αμφιμάσχαλιο
	50
	10.000,00

	Παντελόνι με τρέσα
	50
	3.000,00

	Πηλίκιο γαλλικό
	50
	2.750,00

	Κεντημένο σήμα
	50
	350,00

	Σύνολο δαπάνης:
	16.100,00 €

	Φ.Π.Α. 24%:
	3.864,00 €

	Γενικό σύνολο:
	19.964,00 €



Η συγκεκριμένη προμήθεια αποτελεί ουσιώδη και αναγκαία δαπάνη για τη λειτουργία και την αναβάθμιση της Φιλαρμονικής Ψαχνών. Η υλοποίησή της θα συμβάλει στην εύρυθμη λειτουργία του πολιτιστικού φορέα και στη διατήρηση της δημόσιας εικόνας του Δήμου σε υψηλό επίπεδο.
 
Ψαχνά, 06-07-2026


	ΣΥΝΤΆΧΘΗΚΕ 
Ο Αρμοδ. Υπάλληλος
	ΘΕΩΡΗΘΗΚΕ

	
	Η Αντιδήμαρχος Πολιτισμού & Τουρισμού

	
Μετοχιάτης Χριστόδουλος  
	
Μύταλα Τζεράνη Ευαγγελία





ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ
ΑΡΘΡΟ 1ο :  Αντικείμενο Προμήθειας
Η παρούσα μελέτη αφορά την προμήθεια στολών και εξαρτημάτων ένδυσης για την κάλυψη των λειτουργικών αναγκών της Φιλαρμονικής Ψαχνών. Η ανάγκη προμήθειας κρίνεται επιβεβλημένη, προκειμένου να εξασφαλιστεί η ομοιομορφία, η αισθητική αναβάθμιση και η εύρυθμη συμμετοχή της μπάντας σε επίσημες εκδηλώσεις, παρελάσεις, πολιτιστικές και εορταστικές δράσεις.
  
ΑΡΘΡΟ 2ο : Ισχύουσες διατάξεις
Η ανάθεση θα γίνει σύμφωνα με τις διατάξεις:
1. Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε με τον Ν.4782/2021 και με τις έως σήμερα τροποποιήσεις
1. Του  Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι]. 
1. Του N. 3463/2006 «Δημοτικός και κοινοτικός κώδικας» και την Εγκύκλιο 2 (Αρ. πρωτ. 2037/11-1-2007) του ΥΠ.ΕΣ.Δ.Δ.Α.
1. Του Ν. 3852/2010  «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87Α).
1. Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».
1. Του Ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».
1. Του Ν.4605/2019
1. Τις  ανάγκες  της Φιλαρμονικής του  Δήμου  που  επιβάλλουν  την  προμήθεια.
 
ΑΡΘΡΟ 3ο : Ύπαρξη Πιστώσεων
Η δαπάνη προϋπολογίζεται στο ποσόν των 19.964€, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στον ΑΛΕ 015.2410119.002 με τίτλο «ΠΡΟΜΗΘΕΙΑ ΣΤΟΛΩΝ ΓΙΑ ΤΗ ΦΙΛΑΡΜΟΝΙΚΗ ΤΟΥ ΔΗΜΟΥ».

ΑΡΘΡΟ 4ο : Συμβατικά στοιχεία
Τα συμβατικά στοιχεία κατά σειρά ισχύος είναι:
α. Το τιμολόγιο μελέτης.
β. Η συγγραφή υποχρεώσεων. 
γ. Τεχνική περιγραφή – μελέτη.
 
Άρθρο 5ο : Χρόνος εκτέλεσης του έργου
Η ανωτέρω προμήθεια να παραδοθεί μέχρι 31/12/2026. 
 


Άρθρο 6ο : Υποχρεώσεις του εντολοδόχου
Είναι υποχρεωμένος να παραδώσει τις στολές στους χώρους όπου στεγάζονται η Φιλαρμονική,  κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων, και να εξασφαλίσει την ασφαλή μεταφορά τους.
 
Άρθρο 7ο :  Όροι Υποβολής Προσφορών
Οι ενδιαφερόμενοι μπορούν να υποβάλλουν προσφορά για το σύνολο των ζητούμενων ειδών. 
Δεκτές γίνονται μόνο ενσφράγιστες προσφορές. Σε αντίθετη περίπτωση απορρίπτεται η οικονομική προσφορά. Ο Φάκελος της προσφοράς θα πρωτοκολλείται. 
Κριτήριο ανάθεσης θα είναι η πλέον συμφέρουσα από οικονομική άποψη προσφορά βάσει τιμής, η οποία θα είναι σύμφωνη με τους όρους της μελέτης των υπηρεσιών του Δήμου και θα αφορά στο σύνολο των ζητούμενων ειδών του προϋπολογισμού της μελέτης. Η ανάθεση θα διενεργηθεί με το άρθρο 50 του Ν.4782/2021, ύστερα από την υποβολή προσφορών όπως ορίζεται στην παρ.3 του άρθρου 120 του Ν.4412/2016.    
Συνημμένα, με την οικονομική προσφορά πρέπει να κατατεθούν και τα κάτωθι δικαιολογητικά:
· Τα τεχνικά χαρακτηριστικά από τα προμηθευόμενα είδη
· Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
· Πρόσφατη εκτύπωση μέσω TAXISNET ενεργούς δραστηριότητας επιτηδεύματος. 
· Φορολογική ενημερότητα για κάθε νόμιμη χρήση εκτός είσπραξης.
· Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.
· Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (πρόσφατη βεβαίωση ΓΕΜΗ και καταστατικό). 
· Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης και ότι θα παρευρέθη στην έδρα του Δήμου για να πάρει τις προβλεπόμενες μετρήσεις.  
 
Άρθρο 8ο :Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.
 
 Άρθρο 9ο :  Αναθεώρηση τιμών 
Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  
        
Άρθρο 10ο :  Τρόπος πληρωμής
Για την πραγματοποίηση της παραπάνω προμήθειας, η αμοιβή του εντολοδόχου καθορίζεται σε 19.964€, συμπεριλαμβανομένου του ΦΠΑ 24%, για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την παράδοση των ειδών, και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων.
Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.
 
Άρθρο 12ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.
 
Άρθρο 13ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.
Ψαχνά, 06-07-2026

